# Βικιπαίδεια:Επικοινωνία/συμμετοχή νέων χρηστών

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Επικοινωνία

### [Επεξεργασία] Συμμετοχή νέων χρηστών

#### [Επεξεργασία] Ποιός γράφει τη Βικιπαίδεια;

Στη Βικιπαίδεια μπορούμε να γράψουμε όλοι: μπορεί ήδη να γράφει ο γείτονας, ο περιπτεράς σου, ο καθηγητής σου ή ο φίλος σου. Η εγγραφή, που μπορεί άλλωστε να γίνει και με ψευδώνυμο, δεν είναι καν υποχρεωτική.

#### [Επεξεργασία] Χρειάζονται γνώσεις ή πτυχία για να γράψει κάποιος;

Δεν χρειάζονται ειδικές γνώσεις ή πτυχία για να γράψει κανείς στη Βικιπαίδεια, χωρίς βέβαια αυτό να σημαίνει ότι δεν είναι ευπρόσδεκτα. Για να γράψει κανείς λ.χ. για τον τόπο του χρειάζεται απλά μία μικρή έρευνα και μία ψηφιακή μηχανή. Φυσικά, υπάρχουν και λήμματα που απαιτούν επιστημονική γνώση ή βαθύτερη έρευνα. Εκ των πραγμάτων είναι πολύ πιο εύκολο για έναν φυσικό να γράψει για τη θεωρία της σχετικότητας από έναν θρησκειολόγο, αυτό όμως δεν αποκλείει την τεκμηριωμένη συμμετοχή του θρησκειολόγου στο σχετικό άρθρο. Ούτε στους ηλεκτρονικούς υπολογιστές χρειάζονται κάποιες ειδικές γνώσεις, αλλά χρειάζεται όρεξη και μεράκι. Εξάλλου όταν κάποιος χρήστης αντιμετωπίσει κάποιο πρόβλημα μπορεί πάντα να απευθυνθεί στους υπόλοιπους χρήστες για βοήθεια.

#### [Επεξεργασία] Υπάρχει ανάγκη για νέους χρήστες;

Η ανάγκη για συμμετοχή χρηστών είναι πάντα πολύ μεγάλη γιατί η Βικιπαίδεια είναι οι χρήστες της. Όσο πιο ενεργοί, αντικειμενικοί, υπεύθυνοι είμαστε εμείς τόσο καλύτερο θα είναι το πολυφωνικό αποτέλεσμά μας. Σήμερα στη λίστα με τις πιο επιθυμητές σελίδες υπάρχουν τα λήμματα « Γενικό Επιτελείο Εθνικής Άμυνας - Περσικό ημερολόγιο - Φόρος Προστιθέμενης Αξίας – Υπατία». Μήπως κι εσύ ξέρεις κάτι για αυτά και να θες να το μοιραστείς μαζί μας; Ή κάτι άλλο;….

#### [Επεξεργασία] Τι χρειάζεται για να γράψω κι εγώ;

Καλή διάθεση, αντικειμενικότητα, υπευθυνότητα και όρεξη.

Ανακτήθηκε από "http://el.wikipedia.org../../../%CE%B5/%CF%80/%CE%B9/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%95%CF%80%CE%B9%CE%BA%CE%BF%CE%B9%CE%BD%CF%89%CE%BD%CE%AF%CE%B1_%CF%83%CF%85%CE%BC%CE%BC%CE%B5%CF%84%CE%BF%CF%87%CE%AE_%CE%BD%CE%AD%CF%89%CE%BD_%CF%87%CF%81%CE%B7%CF%83%CF%84%CF%8E%CE%BD_b878.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση